Jak-Anri Els Fransiyaning O‘zbekistondagi yangi elchisi bo‘ldi

O‘zbekiston Respublikasi Tashqi ishlar vaziri Abdulaziz Komilov 4-oktabr kuni Fransiyaning yangi tayinlangan favqulodda va muxtor elchisi Jak-Anri Els bilan uchrashdi va ishonch yorlig‘i nusxasini qabul qildi, deb yozadi Gazeta.uz.

 Foto © ambafrance-uz.org
Tashkil etilgan suhbat davomida ikki mamlakat munosabatiga tegishli muhim masalalar ko‘rib chiqildi. Tomonlar o‘zbek-fransuz hamkorligining eng avvalo, savdo-iqtisodiy, investitsiya sohasidagi ijobiy jihatlarni tilga oldi.
Ayni vaqtda Fransiya taraqqiyot agentligi hamda Oberthur Technologies, Cerinnov, Comau France, Geismar singari o‘z hududida yetakchi kompaniyalar bilan hamkorlikda umumiy miqdori 350 million dollarga teng loyihalar samarali amalga oshirilmoqda.
Eslatib o‘tamiz, Fransiyaning O‘zbekistondagi avvalgi elchisi Fransua Gotye edi. U 2010-yildan 2013-yilning iyul oyi so‘ngiga qadar shu lavozimda ishlab keldi.